# **DECIZIA ETAPEI DE ÎNCADRARE**

**Nr. X din X.08.2023**

k Ca urmare a solicitării de emitere a acordului de mediu adresate de **SALINA TURDA SA**, cu sediul în municipiul Turda, Aleea Durgaului, nr. 7, jud. Cluj, înregistrată la APM Cluj cu nr. 7555/27.03.2023, în baza:

1. **Legii nr.292/2018** privind evaluarea impactului anumitor proiecte publice şi private asupra mediului;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**;
3. **Legii Apelor nr. 107/1996**, cu modificările și completările ulterioare;

Agenţia pentru Protecţia Mediului Cluj decide, ca urmare a completărilor depuse la APM Cluj cu documentaţiile numerele:10228/02.05.2023, 12149/25.05.2023, 13873/14.06.2023, 13914/14.06.2023, 14741/26.06.2023, 16579/24.07.2023 și 17975/16.08.2023, a punctelor de vedere, precum şi a consultărilor desfăşurate în cadrul şedinţei Comisiei de Analiză Tehnică din data de 18.07.2023, că proiectul **,,Amenajare Salina Turda-Aleea Durgăului și amplasare construcții modulare”** propus a fi realizat ***municipiul Turda, Aleea Durgăului, nr. 7, judeţul Cluj***, nu se supune evaluării impactului asupra mediului, nu se supune evaluării adecvate şi nu se supune evaluării asupra corpurilor de apă.

k kk supune evaluării adecvate

Justificarea prezentei decizii:

**I. Motivele pe baza cărora s-a stabilit necesitatea neefectuării impactului asupra mediului, sunt următoarele:**

a) proiectul se încadrează în prevederile Legii nr.292/2018, anexa nr. 2, pct. 13.a.) *”Orice modificări sau extinderi, altele decât cele prevăzute la*[*pct. 24*](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167933&d=2019-08-23#p-275167933)*din anexa nr. 1, ale proiectelor prevăzute în anexa* [*nr. 1*](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167869&d=2019-08-23#p-275167869)*sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”*;

b) amplasamentul situat în *municipiul Turda, Aleea Durgăului, nr. 7, judeţul Cluj*, este proprietatea publică a Municipiului Turda, cu destinaţia zonei: *zona aparține UTR VS2, fiind destinată ca rezervație botanică, având vegetație spontană specifică de sărătură, și pentru activități turistice și balneare*, conform Certificatului de urbanism nr. 64/08.03.2022 emis de Primăria municipiului Turda;

c) proiectul este de amploare redusă şi are ca scop ***amenajare parcare Salina Turda și amplasare construcții modulare***;

d) investiţia propusă se realizează în *intravilanul municipiului Turda*, cu folosinţa actuală: *teren ocupat neproductiv - construcții existente:parcări de o parte și de alta a accesului în Salina Truda*;

e) drumurile de acces existente vor fi întreţinute corespunzător și se vor reface sectoarele afectate de către Salina Turda SA;

f) la evaluarea proiectului au fost luate în considerare criteriile prevăzute în Anexa nr. 3 din Legea nr. 292/2018 privind evaluarea impactului anumitor proiecte publice şi private asupra mediului;

g) proiectul propus nu se cumulează cu alte proiecte, fară amplificarea impactului asupra mediului;

h) investiţia propusă nu implică generarea de emisii semnificative în mediu, activitatea presupunând ***amenajare parcare, amplasare construcții modulare***;

i) proiectul va genera deşeuri din activitățile desfășurate și vor fi predate către operatori autorizați;

j) pentru realizarea lucrărilor este necesară organizarea de şantier în zona parcării existente;

k) sunt prevăzute măsuri pentru: refacerea tuturor suprafețelor de teren afectate de lucrările de ***amenajare, amplasare***;

l) pe parcursul derulării procedurii nu au fost formulate plângeri, sesizări sau reclamaţii cu privire la proiectul care va fi implementat.

**II. Motivele pe baza cărora s-a stabilit neefectuarea evaluării adecvate** sunt următoarele:

* proiectul propus **intră** sub incidenţa art. 28 din **Ordonanţa de Urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) *privind regimul ariilor naturale protejate, conservarea habitatelor naturale, a florei şi faunei sălbatice*, cu modificările şi completările ulterioare;
* amplasamentul este situat în vecinătatea ariilor protejate: ***ROSPA 0113 Cânepiști, ROSAC0223 Sărăturile Ocna Veche și 2343 Sărăturile și Ocna Veche;***
* proiectul nu include acţiuni de construcţie, funcţionare şi dezafectare care să ducă la modificări fizice în aria naturală protejată de interes comunitar și nu implică utilizarea, stocarea, transportul, manipularea sau producerea de substanţe sau materiale care ar putea afecta speciile şi/sau habitatele de interes comunitar pentru care ariile naturale protejate de interes comunitar au fost desemnate;
* nu există pe amplasamentul proiectului şi în imediata apropiere a acestuia habitate naturale şi/sau specii sălbatice de interes comunitar ce pot fi afectate de implementarea proiectului;
* nu există suspiciuni asupra existenței unui impact cumulativ semnificativ cu alte planuri sau proiecte existente sau propuse;
* proiectul nu afectează direct sau indirect zonele de hrănire/ reproducere/ migraţie și nu are influenţă directă asupra ariilor naturale protejate de interes comunitar, prin emisii în aer, devierea cursului unei ape care traversează zona, extragerea de ape subterane dintr-un acvifer compartimentat, perturbarea prin zgomot sau lumină, poluare atmosferică;
* proiectul nu va duce la o izolare reproductivă a unei specii de interes comunitar sau a speciilor tipice care intră în compoziţia unui habitat de interes comunitar;
* proiectul nu implică utilizarea semnificativă a resurselor de care depinde diversitatea biologică (exploatarea apelor de suprafaţă şi subterane, activităţile extractive de suprafaţă de sol, argilă, nisip, pietriş, defrişarea, inundarea terenurilor, pescuit, vânătoare, colectarea plantelor).
* **ANANP – Serviciul Teritorial Cluj** a emis punctul de vedere favorabil, ulterior **Avizul favorabil cu condiții nr. 45 din 31.07.2023**, conform căruia ***activitatea nu va avea impact negativ semnificativ asupra speciilor și habitatelor care au stat la baza desemnării ariei naturale protejate, dacă vor fi respectate măsurile de limitare a impactului asupra mediului, prevăzute în documentația depusă și în prezentul aviz.***

**III. Motivele pe baza cărora s-a stabilit necesitatea neefectuării impactului asupra corpurilor de apă**

* proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

Conform ***Avizului de Gospodărirea a Apelor nr. 95/11.08.2023*** emis de AN Apele Române-ABA Mureș-SGA Alba, lucrările se vor desfășura în zona **cursului de apă Valea Sărată, corp de apă de suprafață: Valea Sărată, cod RORW4.1.81.35\_B1.**

**Caracteristicile proiectului şi/sau condiţiile de realizare a proiectului pentru evitarea sau prevenirea eventualelor efecte negative semnificative asupra mediului**

Proiectul prevede :

**,,Amenajare Salina Turda-Aleea Durgăului și amplasare construcții modulare”** în ***municipiul Turda, str. Durgăului, nr. 6, judeţul Cluj***, cu următoarele caracteristici:

- poziţionarea conform coordonatelor Stereo 70 menționate în proiect;

- amenajare parcare Salina Turda – 8.400 mp;

- pe suprafața de 5.900 mp există amenajate parcări, circulații auto, circulații pietonale – aceasta se va resistematiza (optimizare locuri parcare, organizarea fluxului de circulație, asigurarea scurgerii apelor);

- **suprafața de 2.500 mp, platformă nouă ce se va amenaja în partea de sud, va avea doar funcțiunea de platformă pietonală;**

- amplasare construcții modulare - două construcții: **prima construcție** va fi amplasată în nordul amplasamentului studiat – Corp C1 – înălțime parter, suprafața construită și desfășurată 80 mp, cu funcțiuni mixte: montare aparate privind serviciul de tiketing, o zonă administrativă și o zonă de ședere și achiziționare suveniruri și a **doua construcție** va fi amplasată la limita vestică a amplasamentulului studiat – Corp C2 – regim de înălțime parter, suprafața construită și desfășurată 72 mp, funcțiune: grupuri sanitare;

- circulațiile auto și cele pietonale vor respecta structurile constructive menționată în proiect;

- vor fi montați/montate: stâlpi de iluminat, stații de încărcare auto, mobilier urban: băncuțe, coșuri pentru deșeuri, etc; vor fi trasate parcări pentru persoane cu dizabilități;

- alimentarea cu apă se realizează din rețeaua municipală;

- evacuarea apelor uzate menajere – apele sunt colectate printr-o rețea nouă care se va descărca în canalizarea proprie obiectivului turistic Salina Turda, obiectiv conectat la reșeaua municipală de canalizare;

- se va realiza rețea de canalizare a apelor pluviale prin care apele vor fi dirijate spre două separatoare de hidrocarburi – după epurare apele vor fi evacuate într-un canal pluvial cu debușare în Valea Sărată;

- toate celelalte lucrări necesare ce decurg din proiectul tehnic.

**Prevenirea eventualelor efecte negative semnificative asupra mediului:**

- se vor gestiona toate sursele de zgomot în mod corespunzător cu respectarea legislației în vigoare;

- se va gestiona toată activitatea desfășurată pentru a nu se produce poluări ale factorilor de mediu: apă, aer, sol, inclusiv a zonelor rezidențiale;

- se vor urmări toate utilajele și echipamentele folosite, în vederea evitării oricăror prejudicii aduse mediului înconjurător;

- se vor colecta corespunzător deșeurile rezultate și se vor preda operatorilor autorizați;

- se vor amenaja spațiile verzi la finalizarea lucrărilor;

***- pe platforma propusă a fi realizată în partea de sud cu o suprafață de 2500 mp este interzisă amplasarea de parcări și circulații auto;***

- se vor respecta ***toate condițiile*** din **Avizul favorabil cu condiții nr. 45 din 31.07.2023 emis de ANANP – Serviciul Teritorial Cluj;**

- se vor respecta ***toate obligațiile/condițiile*** din **Avizul de Gospodărire al Apelor nr. 95/11.08.2023** emis de AN Apele Române, ABA Mureș-SGA Alba, inclusiv **condiția** la ieșirea apelor pluviale din separatoare: **produsele petroliere <5 mg/l;**

- se vor respecta prevederile legislaţiei de mediu în vigoare.

Prezentul act nu scutește beneficiarul investiției de obținerea celorlalte avize/acorduri/autorizații legale în vederea promovării lucrărilor de investiții/funcționării.

Titularul proiectului are obligaţia de a notifica în scris Agenția pentru Protecţia Mediului Cluj despre orice modificare sau extindere a proiectului survenită după emierea deciziei de încadrare, înainte de producerea modificării.

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

**Adina SOCACIU**

**Șef serviciu AAA Şef Seviciu CFM**

**Ing. Anca Cîmpean Dr. biolog Paul BELDEAN**

**Întocmit:**

**Cons. Gabriela IONESCU Cons. Ligia STANCA**

X.08.2023